โดนลูกแมวข่วน แผลเล็กๆมีเลือดออกซิบๆ หลังจากนั้นก็ปวดแขนข้างที่โดนข่วน และง่วงถือว่าเป็นอาการของโรคพิษสุนัขบ้าไหมคะ แมวเป็นลูกแมวน้อยค่ะ เห็นว่าจะนำไปฉีดยาวันที่27นี้ค่ะ อาการข้างต้นถือว่าเป็นอาการของโรคพิษสุนัขบ้าไหมคะ (แผลข่วนเล็กๆจุดเดียวค่ะ)
สวัสดีค่ะ การโดนแมวข่วนจนเกิดบาดแผลมีเลือดออก แม้จะเป็นบาดแผลจุดเล็กๆ ก็อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นลูกแมวที่เลี้ยงเอง อาจเฝ้าสังเกตอาการไปก่อนก็ได้ หากผ่านไป 4-5 วันแล้ว ลูกแมวยังไม่ตาย ก็แสดงว่าลูกแมวไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้าค่ะสำหรับอาการของโรคพิษสุนัขบ้าในคนนั้น จะปรากฏหลังติดเชื้อไปแล้วประมาณ 3 สัปดาห์ถึง 4 เดือน ดังนั้น หากอาการปรากฏเพียงไม่กี่วันหลังจากโดนข่วน จึงไม่ใช่อาการของโรคพิษสุนัขบ้าอย่างไรก็ตาม การโดนแมวข่วน อาจทำให้ติดโรคอื่นๆ ได้อีก เช่น บาดทะยัก เชื้อแบคทีเรียต่างๆ รวมถึงเชื้อที่ทำให้เกิดโรคแมวข่วน เป็นต้น ดังนั้น หากยังไม่เคยฉีดวัคซีนบาดทะยักกระตุ้นในช่วง 5 ปีที่ผ่านมา ก็ควรฉีดกระตุ้นด้วยค่ะ ส่วนบาดแผลก็ควรเช็ดทำความสะอาดด้วยน้ำเกลือทุกวันและใส่ยาฆ่าเชื้อด้วย และหลีกเลี่ยงไม่ให้แผลโดนน้ำจนกว่าจะหาย หากแผลมีอาการบวมแดง หรือเป็นหนอง ก็ควรไปพบแพทย์เพื่อรับยาปฏิชีวนะค่ะ